ЩIыналъэм и егъэджакIуэхэр ягъэпэжащ
ЕгъэджакIуэхэм я махуэмкIэ Дзэлыкъуэ щIыналъэм и егъэджакIуэхэм ехъуэхъуащ щIыналъэ администрацэм и УнафэщIым и къалэнхэр зыгъэзащIэ Джатэ Руслан. Администрацэм ирагъэблэгъа егъэджакIуэ нэхъ пажэ дыдэхэм щIыхь тхылъхэр щаритым, Джатэм псалъэ гуапэкIэ захуигъэзащ:
- ЩIыналъэм и егъэджаIуэхэм фи лэжьыгъэ мытыншым зыкъевмыгъэлыжу фыпэрытщ. Ар и нэщэнэщ фи IэщIагъэр фIыуэ зэрыфлъагъум. Фэ цIыху фогъасэ, ивогъаджэ, фоунэтI. И пэжыпIэращи, куэдкIэ фэлъытащ щIэблэ къытщIэхъуэр зыхуэдэ хъунур. Ахэр нобэ щIалэгъуалэщ, пщэдей щIыналъэм, республикэм, къэралым къуэувэнущ. Фи псэ гуапагъэр мыкIуэщIу, еджакIуэ щыпкъэхэр къыфщIэхъуэу, адэ-анэхэр къыфхуэарэзыуэ Тхьэм куэдрэ узыншэу фигъэлажьэ!
«Къэбэрдей-Балъкъэр Республикэм щIыхь зиIэ и егъэджакIуэ» цIэ лъапIэр фIащащ Сэрмакъ школ №1-м и егъэджакIуэ Дау Людмилэ. Абы теухуауэ республикэм и Iэтащхьэ КIуэкIуэ Казбек и унафэм зэIущIэм къыщеджащ.
Гугъуэт Заремэ.
